Material përmbledhës mbi NJO e Bashkisë Tiranë.

**A) Njësitë Administrative**

1. NJËSIA ADMINISTRATIVE NR. 1
2. NJËSIA ADMINISTRATIVE NR. 2
3. NJËSIA ADMINISTRATIVE NR. 3
4. NJËSIA ADMINISTRATIVE NR. 4
5. NJËSIA ADMINISTRATIVE NR. 5
6. NJËSIA ADMINISTRATIVE NR. 6
7. NJËSIA ADMINISTRATIVE NR. 7
8. NJËSIA ADMINISTRATIVE NR. 8
9. NJËSIA ADMINISTRATIVE NR. 9
10. NJËSIA ADMINISTRATIVE NR. 10
11. NJËSIA ADMINISTRATIVE NR. 11
12. NJËSIA ADMINISTRATIVE BALDUSHK
13. NJËSIA ADMINISTRATIVE BËRZHITË
14. NJËSIA ADMINISTRATIVE DAJT
15. NJËSIA ADMINISTRATIVE FARKË
16. NJËSIA ADMINISTRATIVE KASHAR
17. NJËSIA ADMINISTRATIVE NDROQ
18. NJËSIA ADMINISTRATIVE PETRELE
19. NJËSIA ADMINISTRATIVE PEZË
20. NJËSIA ADMINISTRAT SHËNGJERGJ
21. NJËSIA ADMINISTRATIVE VAQARR
22. NJËSIA ADMINISTRA ZALL BASTAR
23. NJËSIA ADMINISTRATIV ZALL HERR
24. NJËSIA ADMINISTRATIVE KRRAB

**B) Njësitë e Varësisë**

1. Agjencia e Parqeve dhe Rekreacionit
2. Agjensia për Mbrojtjen e Konsumatorit
3. Agjensia e Administrimit të Tregjeve
4. Agjensia e Shërbimeve Funerale
5. Drejtoria e Konvikteve të Shkollave të Mesme
6. Drejtoria e Përgj. Nr.1 e Punëtorëve të Qytetit
7. Drejtoria e Përgj. Nr.2 e Punëtorëve të Qytetit
8. Drejtoria Përgjithshme e Taksave dhe Tarifave Vendore
9. Tirana Parking
10. Drejtoria e Dekorit
11. Ujësjellës Kanalizime Tirana (ukt)
12. Klubi Sportiv Tirana
13. Qëndra Kulturore Tirana
14. Qendra Ekonomike e Zhvillimit dhe Edukimit të Femijeve
15. Qendra Rinore "Ten"
16. Qendra Sociale "të Qëndrojmë Sëbashku"
17. Qendra Sociale Multidisiplinare
18. Qendra Sociale Shkozë
19. Qendra “Shtëpia e Përbashkët”

**C) Aparati i Bashkisë Tiranë**

**1) Drejtoria e Përgjithshme e Projekteve Strategjike dhe Zhvillimit Ekonomik**

**a) Drejtoria e Projekteve Strategjike**

Drejtoria e Projekteve Strategjike është përgjegjëse për mirëadministrimin e çdo çështje që lidhet me koordinimin e iniciativave të ndërmarra në funksion të interesave thelbësore të qytetit, duke shfrytëzuar burimet e departamenteve të shumta operacionale dhe të infrastrukturës.

* Sektori i Planifikimit të Projekteve

Sektori i Planifikimit të Projekteve është përgjegjës për administrimin e çdo çështje që lidhet me proçesin e identifikimit të nevojave dhe planifikimit të investimeve të huaja që përfiton Bashkia e Tiranës, me qëllim arritjen e objektivave të saj strategjikë.

* Sektori i Zhvillimit të Projekteve

Sektori i Zhvillimit të Projekteve është përgjegjës për administrimin e çdo çështje që lidhet me mbikëqyrjen dhe menaxhimin e projekteve nga momenti i projektimit deri në implementimin e tyre, për një zbatim sa më rigoroz të tyre.

**b) Drejtoria e Koordinimit të Investimeve të Huaja dhe Integrimit Evropian**

Drejtoria e Koordinimit të Investimeve të Huaja dhe Integrimit Evropian është përgjegjëse për mirëadministrimin e çdo çështje, projekti, aktiviteti që lidhet me nxitjen dhe tërheqjen e investimeve të huaja, promovimin e projekteve strategjike afat-mesme dhe afat-gjata të institucionit, koordinimin, implementimin, si dhe mbikëqyrjen e tyre në terren, që kanë në fokus ndër të tjera realizimin e synimeve sipas fushave prioritare të përcaktuara në kuadër të procesit të integrimit të Republikës së Shqipërisë në Bashkimin Evropian. Gjithashtu, Drejtoria e Koordinimit të Investimeve të Huaja dhe Integrimit Evropian është përgjegjëse për zbatimin e strategjive, politikave dhe planeve të fushës përkatëse në të gjithë territorin e Bashkisë, si dhe për sektorët në varësi, programet, veprimtaritë dhe proçeset që menaxhohen prej saj, në përputhje me parimet e ligjshmërisë dhe të transparencës. Drejtoria e Koordinimit të Investimeve të Huaja dhe Integrimit Evropian, është pika e kontaktit për të gjitha ministritë e linjës, si dhe përgjegjëse për të koordinuar procesin e brendshëm të raportimit lidhur me çështjet e integrimit Evropian dhe zbatimin të standarteve evropiane në përputhje me kërkesat e ardhura nga pushteti qendror.

* Sektori i Koordinimit të Investimeve të Huaja

Sektori i Koordinimit të Investimeve të Huaja është përgjegjës për koordinimin dhe nxitjen e investimeve për zbatimin e projekteve me financim të huaj në Bashkinë e Tiranës, identifikimin e mbështetjes financiare në funksion të adresimit të nevojave strategjike afatmesme dhe afat- gjata të departamenteve dhe Njësive Administrative të Bashkisë Tiranë; promovimin e projekteve tek (investitorët, donatorët dhe institucionet financiare).

* Sektori Integrimit Evropian

Sektori i Integrimit Evropian është përgjegjës për bashkërendimin dhe mbështetjen e strukturave administrative të Bashkisë Tiranë për zbatimin e politikave, të legjislacionit, të investimeve dhe të shërbimeve të lidhura apo që rrjedhin nga procesi i integrimit evropian, në nivel vendor në marrëdhënie me strukturat e qeverisjes qendrore përgjegjëse për integrimin evropian dhe proceset përbërëse të tij. Gjithashtu, Sektori i Integrimit Evropian ka përgjegjësi të përgatisë, aplikojë, koordinojë, monitorojë, vlerësojë dhe informojë për projektet e financuara nga programet e asistencës së Bashkimit Evropian për procesin e integrimit evropian në nivel vendor.

**c) Drejtoria e Zhvillimit Ekonomik Urban**

Drejtoria e Zhvillimit Ekonomik Urban është përgjegjëse për mirëadministrimin e çdo çështje që lidhet me hartimin e planeve dhe programeve strategjike për qytetin e Tiranës në fushën e zhvillimit ekonomik vendor, nëpërmjet organizimit dhe përmirësimit të shërbimeve mbështetëse, informuese, promovuese dhe këshilluese për nxitjen dhe zhvillimin e biznesit të vogël dhe të mesëm si dhe rrjetit të tregtisë e tregjeve publike, hartimin e programeve të posaçme të nxitjes së zhvillimit ekonomik dhe ofrimit të informacionit dhe asistencës për investitorët e huaj.

* Sektori i Zhvillimit Ekonomik Urban

Sektori i Zhvillimit Ekonomik Urban është përgjegjës për administrimin e çdo çështje që lidhet me përgatitjen dhe ndjekjen e programeve të zhvillimit ekonomik urban nëpërmjet krijimit dhe ofrimit të instrumentave informues këshillues dhe promovues për mbështetjen e biznesit të vogël dhe të mesëm, hartimin dhe zbatimin e projekteve si edhe ofrimin e informacionit dhe asistences per investitoret e huaj.

* Sektori i Zhvillimit të Tregjeve

Sektori i Zhvillimit të Tregjeve është përgjegjës për administrimin e çdo çështje që lidhet me hartimin e politikave përmirësuese për funksionimin e tregjeve publike dhe koordinimin,bashkëfinancimin, zbatimin dhe monitorimin e programeve,projekteve për hapjen, mbylljen dhe alokimin e tregjeve ne qytetin e Tiranës, duke garantuar siguri dhe standarte infrastrukturore.

**d) Drejtoria e Zhvillimit Ekonomik Rural**

Drejtoria e Zhvillimit Ekonomik Rural është përgjegjëse për mirëadministrimin e çdo çështje që lidhet me hartimin e politikave lokale rurale në fushën e bujqesise, pyjeve dhe kullotave për të garantuar zhvillimin e zonave rurale të Tiranës, në funksion të mbrojtjes dhe shtimit të pyjeve dhe kullotave, mbështetjes ndaj fermerëve, adresimit të çështjeve teknike bujqësore të biznesit në fushën e agro-turizmit, agrobiznesit, etj.

* Sektori i Zhvillimit Ekonomik Rural

Sektori i Zhvillimit Ekonomik Rural është përgjegjës për administrimin e çdo çështje që lidhet me hartimin e politikave për bujqesinë e zhvillimit rural, hartimin e projekteve në ndihmë të fermerëve dhe agrobiznesit, për mbledhjen dhe analizimin e informacionit rreth bujqësisë. Është përgjegjës për organizimin dhe ndjekjen e skemave të ofrimit të granteve.

* Sektori zhvillimit Strategjik te Pyjeve e Kullotave

Sektori i Zhvillimit Strategjik të Pyjeve e Kullotave është përgjegjës për administrimin e çdo çështje që lidhet me hartimin e politikave dhe planeve për mbrojtjen, zhvillimin dhe shfrytëzimin e kontrolluar të fondit pyjor e kullosor në Bashkinë e Tiranës.

* Sektori Zhvillimit Strategjik të Tokës Bujqësore

Sektori i Zhvillimit Strategjik të Tokës Bujqësore është përgjegjës për administrimin e çdo çështje që lidhet hartimin e politikave dhe planeve për mbrojtjen e tokës dhe ofrimin e shërbimit të këshillimit për zhvillimin e tokës bujqësore.

**2) Drejtoria e Përgjithshme e Promovimit të Qytetit**

**a) Drejtoria e Trashëgimisë Kulturore dhe Turizmit**

Drejtoria e Trashëgimisë Kulturore dhe Turizmit është përgjegjëse për mirëadministrimin e çdo çështje që lidhet me hartimin,programin dhe zhvillimin e politikave vendore dhe zhvillimin e politikave vendore dhe projekteve konkrete në funksion të ruajtjes,rijetëzimit dhe promovimit së trashigimisë kulturore dhe zhvillimit të qëndrueshëm të turizmit në Tiranë duke nxitur shtimin e zgjerimin e shërbimeve dhe integrimin kulturor dhe turistik të qytetit si metropol Europian,në përputhje me aktet ligjore e nënligjore në fuqi.

**b) Drejtoria e Artit dhe Kulturës**

Drejtoria e Artit dhe Kulturës është përgjegjëse për mirë-administrimin e çdo çështje që lidhet me hartimin e politikave për intensifikimin e jetës artistike kulturore dhe krijimin për ngritjen e strukturave të institucioneve kulturore dhe artistike,për të gjitha grupmoshat e kryeqytetit me qëllim shndërrimin e Tiranës në një qëndër kulturore me standarte europiane,përmirësimin e cilësisë së jetës artistike për të gjithë qytetarët,krijimin e mundësive të çdo artisti të ri të rritet profesionalisht dhe vlerësimin e kontributit të çmuar të artistëve të njohur brenda dhe jashtë vendit.

**c) Drejtoria e Rinisë**

Drejtoria e Rinisë është përgjegjëse për mirëadministrimin e çdo çështje që lidhet me hartimin e politikave dhe strategjive me qëllim promovimin, krijimin e network-ut të aktiviteteve rinore duke synuar arritjen e standarteve bashkohore në përputhje me ato kombëtare dhe rajonale në infrastrukturën e ambienteve rinore në kryeqytet.

**e) Drejtoria e Sporteve Profesionale dhe Komunitare**

Drejtoria e Sporteve Profesionale dhe Komunitare është përgjegjëse për mirëadministrimin e çdo çështje që lidhet me hartimin e politikave,planeve dhe projekteve me synim arritjen e standarteve në infrastrukturën sportive në kryeqytet, nëpërmjet harmonizimit të aktiviteteve në dobi të shëndetit dhe cilësisë së jetës të qytetarëve duke pasur si prioritet përfshirjen e kategorive sociale vulnerabël.

**f) Drejtoria e Politikave dhe Edukimit Mjedisor**

Drejtoria e Politikave dhe Edukimit Mjedisor është përgjegjëse për mirëadministrimin e çdo çështje që lidhet me zhvillimin e politikave, planeve për mbrojtjen e mjedisit urban,ruajtjen dhe përmirësimin e tij, parandalimin dhe pakësimin e rreziqeve ndaj jetës e shëndetit të njeriut, sigurimin dhe përmirësimin e vazhdueshëm të cilësisë së jetës së banorëve, në dobi të brezave të sotëm dhe të ardhshëm, si dhe sigurimin e kushteve për zhvillimin e qëndrueshëm të qytetit të Tiranës dhe territoreve përreth.

**3) Drejtoria e Përgjithshme e Planifikimit dhe Zhvillimit të Territorit**

**a) Drejtoria e Planifikimit të Territorit**

Drejtoria e Planifikimit të Territorit është përgjegjëse për mirëadministrimin e çdo çështje që lidhet me lehtësimin e realizimit të objektivave dhe interesave për zhvillim, nëpërmjet identifikimit të potencialeve dhe planifikimit të qëndrueshëm të territorit, implementimin, monitorimin dhe përditësimin e planit të përgjithshëm vendor dhe planeve të ndryshme sektoriale dhe ndërsektoriale, hartimin e termave të referencës për instrumentat e planifikimit, përcaktimi i linjave guidë për zbërthimin e mëtejshëm të instrumentave duke zhvilluar dhe përmirësuar në vazhdimësi proçedurat për sigurimin e cilësisë në hartimin e planeve të detajuara vendore dhe projektimeve në përputhje me standardet europiane, me qëllim arritjen e objektivave dhe përmbushjen e rezultateve të kërkuara nga kjo njësi organizative nëpërmjet përdorimit efiçent dhe efikas të burimeve financiare dhe njerëzore në dispozicion të saj.

* Sektori i Makroplanifikimit

Sektori i Makroplanifikimit është përgjegjës për administrimin e çdo çështje që lidhet me fasilitimin e realizimit të objektivave politikë dhe interesave për zhvillim, nëpërmjet identifikimit të potencialeve dhe planifikimit të qëndrueshëm të territorit në nivele makro; implementimin, monitorimin dhe përditësimin e planit të përgjithshëm vendor dhe planeve të ndryshme sektoriale dhe ndërsektoriale duke hartuar terma të referencës për instrumentat e planifikimit; përcaktimi i linjave guidë për zbërthimin e mëtejshëm të instrumentave.

* Sektori i Mikroplanifikimit

Sektori i Mikroplanifikimit është përgjegjës për administrimin e çdo çështje që lidhet me sigurimin e cilësisë në hartimin e planeve të detajuara vendore, nëpërmjet realizimit të një diskutimi dhe bashkërendimi me çdo autoritet të planifikimit dhe palë të interesuar, përpara fillimit dhe gjatë hartimit të Planit të Detajuar Vendor ( më poshtë PDV).

**b) Drejtoria e Projektimit**

* Sektori i Projektimit Inxhinierik

Sektori i Projektimit Inxhinierik është përgjegjës për administrimin e çdo çështje që lidhet me zhvillimin dhe përmirësimin e vazhdueshëm të proçedurave për të ofruar cilësi të lartë dhe përgjigje të shpejtë ndaj kërkesave për shërbime dhe informacione brenda ose jashtë Bashkisë së Tiranës, si dhe hartimin me cilësi të projekteve të infrastrukturës në funksion të planit rregullues dhe PDV, që kryhen për rrugë, hapësira të gjelbërta, zona sportive e objekte shoqërore.

* Sektori i Projektimit Arkitektonik dhe Urban

Sektori i Projektimit Arkitektonik dhe Urban është përgjegjës për administrimin e çdo çështje që lidhet me projektimin Arkitektonik dhe Urban,pranë Drejtorisë së Projektimit në bashkëpunim të ngushtë me Sektorin e Projektimit Inxhinierik. Ky sektor punon për zhvillimin dhe përmirësimin e vazhdueshëm të projektimit apo nderhyrjeve arkitektonike dhe urbane për të ofruar cilësi të lartë dhe përgjigje të shpejtë ndaj kërkesave për shërbime dhe informacione brenda ose jashtë Bashkisë së Tiranës, si dhe cilësi të projektimeve sipas standarteve, që kryhen për rrugë,hapësira të gjelbërta, hapësirave publike, zona sportive e objekte shoqërore në pronë publike apo private për interesa të Bashkisë Tirane.

* Sektori i Projekteve të Artit Publik

Sektori i Projekteve të Artit Publik është përgjegjës për administrimin e çdo çështje që lidhet me projektimin pranë Drejtorisë së Projektimit në bashkëpunim të ngushtë me Sektorët e tjerë të kësaj njësie organizative. Ky sektor punon për zhvillimin dhe përmirësimin e vazhdueshëm të procesit të projektimit në hapësirat publike, duke implementuar Artin në to për të ofruar cilësi të lartë të veprave apo ndërhyrjeve artistike në qytet.

**c) Drejtoria e Kontrollit të Zhvillimit të Territorit**

Drejtoria e Kontrollit dhe Zhvillimit të Territorit është përgjegjëse për mirëadministrimin e çdo çështje që lidhet me shqyrtimin e vlerësimit të kërkesave për lejimin e kryerjes së punimeve për zhvillimin e tokës ose të strukturës në të, deri në vendimmarrje, në përputhje me përcaktimet e detyrueshme të politikave të hartuara, planeve e rregulloreve të miratuara dhe legjislacionit në fuqi.

* Sektori i Shqyrtimit të Aplikimeve

Sektori i Shqyrtimit të Aplikimeve është përgjegjës për administrimin e çdo çështje që lidhet me vlerësimin e kërkesave për lejimin e kryerjes së punimeve për zhvillimin e tokës ose të strukturës në të, kryen kontrollin e gjithë dokumentacionit tekniko-ligjor dhe projektit të zbatimit që përmban dosja e aplikuar dhe e përgatit për të kaluar pranë Sektorit të Sekretariatit Teknik, në përputhje me përcaktimet e detyrueshme të politikave të hartuara, planeve e rregulloreve të miratuara dhe legjislacionit në fuqi.

* Sektori i Kontrollit të Zbatimit të Lejeve

Sektori i Kontrollit e Zbatimit të Lejeve është përgjegjës për administrimin e çdo çështje që lidhet me kryerjen e kontrolleve të vazhdueshme në territor, mbi realizimin e punimeve që kryhen në strukturat e pajisura me leje punimesh, në të gjitha fazat e ndërtimit, deri në pajisjen me leje përdorimi, marrjen e masave të nevojshme dhe vënien në dijeni të Inspektoriatit Ndërtimor e Urbanistik,për kundravajtje administrative sipas ligjit në fuqi, kur verifikon shkelje të kushteve specifike të vendosura për realizimin e zhvillimit dhe instrumentave të planifikimit.

* Sekretariati Teknik

Sektori i Sekretariatit Teknik është përgjegjës për administrimin e çdo çështje që lidhet me realizimin e kontrollit fizik të dokumentacionit të plotë teknik dhe ligjor që përmban dosja, plotësimin e formularëve të lejeve të punimeve, pas vendimmarrjes dhe inventarizimin e depozitimin e tyre pranë Arkivës Teknike. Kryen llogaritjen e taksës së ndërtimit për të gjitha lejet e punimeve të miratuara, konform projekt-zbatimit dhe vendimit përkatës.

**d) Drejtoria e Kadastrës**

Drejtoria e Kadastrës është përgjegjëse për mirëadministrimin e çdo çështje që lidhet me mbikqyrjen dhe kontrollin e funksionimit të Regjistrit Kombëtar të Planifikimit të Territorit për Bashkinë,të inventarit elektronik dhe shkresor i cili ruhet, mirëmbahet, administrohet dhe përditësohet në mënyrë të pavarur nga autoritetet e planifikimit,plotësimin e nevojave që ka patur dhe ka Bashkia e Tiranës për rilevime për projekte të ndryshme,azhornimin në terren dhe hartimi i gentplaneve të ndryshme për leje zhvillimi, kërkesa të subjekteve privatë apo shtetërore.

* Sektori i Kadastrës Urbane

Sektori i Kadastrës Urbane është përgjegjës për organizimin dhe menaxhimin e punës për nevoja të Drejtorisë së Planifikimit të Territorit apo të Drejtorisë së Përgjithëshme të Punëve Publike (rivelime në lidhje me projekte të ndryshme),azhornimin në terren dhe hartimin e gentplaneve të ndryshme për leje zhvillimi,apo dhe genplane të tjera kërkesa të Bashkisë së Tiranës,si dhe përmbushja e objektivave dhe misionit të Drejtorisë ku ky sector bën pjesë. Sigurimi i pajtimit të punës së sektorit me misionin.Sigurimi i përcjelljes së misionit tek grupet e interest nëpërmjet punës së sektorit.Sigurimi që sektori i Kadastrës Urbane të punojë bazuar në ligjin nr.107,datë 31.7.2014 “Për planifikimin dhe zhvillimin e territorit”(i ndryshuar dhe akteve nënligjore në zbatim të tij.Sigurimi që sektori i Kadastrës Urbane të punojë dhe të zbatojë me përpikmëri VKM nr.608,datë 05.09.2013 (e ndryshuar).

* Sektori i Kadastrës Rurale

Sektori i Kadastrës Rurale është përgjegjës për organizimin dhe menaxhimin e punës për

nevoja të Drejtorisë së Planifikimit të Territorit, apo të Drejtorisë së Përgjithshme të Punëve

Publike (rilevime në lidhje me projekte të ndryshme),azhornimin në terren dhe hartimin e

genplaneve të ndryshme për leje zhvillimi, apo dhe genplane të tjera kërkesa të Bashkisë së

Tiranës, si dhe përmbushja e objektivave dhe misionit të Drejtorisë ku ky sektor bën pjesë.

Sigurimi i pajtimit të punës të sektorit me misionin. Sigurimi i përcjelljes së misionit tek

grupet e interesit nëpërmjet punës së sektorit. Sigurimi që sektori i Kadastrës Urbane të

punojë bazuar në ligjin nr. 107, datë 31.07.2014 “Për planifikimin dhe zhvillimin e territorit”

(i ndryshuar) dhe akteve nënligjore në zbatim të tij.

**e) Drejtoria e Inovacionit dhe të Dhënave**

Drejtoria e Inovacionit dhe të Dhënave është përgjegjëse për administrimin e grumbullimit të të dhënave dhe përpunimin e treguesve statistikorë dhe gjeohapsinorë të punës së Bashkisë si edhe matjen e treguesve të realizimit të performancës,duke kryer identifikimin e të dhënave bazë si dhe përcaktimin e qëllimit dhe objektivave që duhet të trajtojë në përpilimin e raporteve statistikore,gjeohapsinore dhe planifikimin e territorit. Merr iniciativa për njohjen dhe përvetësimin e teknikave (metodologji, softëare etj) të reja në fushën e analizës statistikore dhe gjeohapsinore,me qëllim arritjen e objektivave dhe përmbushjen e rezultateve të kërkuara nga kjo njësi organizative nëpërmjet përdorimit efiçent dhe efikas të burimeve financiare dhe njerëzore në dispozicion të saj.

* Sektori i Statistikave

Sektori Statistikave është përgjegjëse për prodhimin e treguesve statistikorë të punës të drejtorive të bashkisë dhe institucioneve të saj të varësisë, si edhe matjen e treguesve të realizimit të performancës. Sektori i Statistikave kryen identifikimin e të dhënave bazë si dhe përcaktimin e qëllimit dhe objektivave që duhet të trajtojë në përpilimin e raporteve statistikore.

* Sektori Gis

Sektori i GIS është përgjegjës për prodhimin, ruajtjen dhe menaxhimin e çdo të dhëne gjeohapësinore, si dhe administrimin e çdo çështje që lidhet me bashkërendimin e veprimtarisë hartografike,mbikqyrja dhe kontrolli i praktikave që kanë të bëjnë me dhënat gjeohapësiniore të Planifikit të territorit, inventarit elektronik dhe shkresor i cili ruhet, mirëmbahet, adminstrohet dhe përditësohet në mënyrë të pavarur nga autoritetet e planifikimit, azhornimin në terren dhe kontrolli për Leje zhvillimi/Leje Ndertimi, prodhim të dhënash hartografike për PDV etj.Sektori GIS mirëmban dhe realizon përditësimin e Platformës GIS dhe sistemit të katalogimit Metadata.

**4) Drejtoria e Përgjithshme e Punëve Publike**

**a) Drejtoria e Planifikimit të Punëve Publike**

Drejtoria e Planifikimit të Punëve Publike është përgjegjëse për mirëadministrimin e çdo çështje që lidhet me identifikimin, analizimin dhe hartimin e politikave të punëve publike për shërbimet e infrastrukturës, menaxhimit dhe trajtimit të mbetjeve, strehimit dhe shërbimit social, transportit dhe shërbimeve të ofruara nga ndërmarrjet e qendrat sociale/kulturore në varësi të Bashkisë Tiranë.Gjithashtu, Drejtoria e Planifikimit të Punëve Publike është përgjegjëse për përgatitjen e strategjive për politikat mbi bazën e të cilave do të bazohet programimi, planifikimi dhe implementimi i investimeve në veprat e infrastrukturës, shërbimet publike dhe ato sociale.

* Sektori i Politikave të Shërbimeve

Sektori i Politikave të Shërbimeve është përgjegjës për mirëadministrimin e çdo çështje që lidhet me identifikimin, analizimin dhe hartimin e politikave duke siguruar përcaktimin e qartë të prioriteteve për investimet në infrastrukturë, shërbime publike, strehim, shërbimin social dhe arsim, duke synuar që nëpërmjet zbatimit të tyre të sigurohet rritja e cilësisë së kushteve të qytetarëve.

* Sektori i Planifikimit të Infrastrukturës Urbane

Sektori i Planifikimit të Infrastrukturës Urbane është përgjegjës për mirëadministrimin e çdo çështje që lidhet me planifikimin e shërbimeve të infrastrukturës, menaxhimit dhe trajtimit të mbetjeve, strehimit dhe shërbimit social, transportit dhe shërbimeve të ofruara nga ndërmarrjet e qendrat sociale/kulturore në varësi të Bashkisë Tiranë, duke synuar ofrimin e tyre me kosto sa më efektive në kohë dhe sipas standardeve të kërkuara.

* Sektori i Planifikimit të Objekteve Arsimore

Sektori i Planifikimit të Objekteve Arsimore është përgjegjës për mirëadministrimin e çdo çështje që lidhet me identifikimin, analizimin dhe hartimin e politikave duke siguruar përcaktimin e qartë të prioriteteve për investimet në objektet arsimore, të edukimit parashkollor, të kujdesit social, social kulturor, duke synuar që nëpërmjet zbatimit të tyre tësigurohet rritja e cilësisë së kushteve të qytetarëve.

* Sektori i Kontrollit të Projekteve

Sektori i Kontrollit të Projekteve është përgjegjës për mirëadministrimin e çdo çështje që lidhet me kontrollin e realizimit te projekteve të shërbimeve publike, infrastrukturës rrugore, arsimit, strehimit dhe shërbimit social me cilësi dhe në përputhje me dokumentat strategjike të Bashkisë Tiranë duke siguruar zgjidhje afatgjatë.

* Sekretariati Teknik

Sektori i Sekretariatit Teknik është përgjegjës për administrimin e çdo çështje që lidhet me realizimin e kontrollit fizik të dokumentacionit të plotë teknik dhe ligjor që përmban dosja, plotësimin e formularëve të lejeve të punimeve, pas vendimmarrjes dhe inventarizimin e depozitimin e tyre pranë Arkivës Teknike, llogaritjen e taksës së ndërtimit për të gjitha lejet e punimeve të miratuara, konform projekt-zbatimit dhe vendimit përkatës.

**b) Drejtoria e Monitorimit të Punëve Publike**

Drejtoria e Monitorimit të Punëve Publike është përgjegjëse për mirëadministrimin e çdo çështje që lidhet me monitorimin e punëve publike për shërbimet e infrastrukturës, pastrimitgjelberimit, menaxhimit, strehimit dhe shërbimit social, si dhe shërbimeve të ofruara nga ndërmarrjet e qendrat sociale/kulturore në varësi të Bashkisë Tiranë.

* Sektori i Monitorimit të Strehimit

Sektori i Monitorimit të Strehimit është përgjegjës për administrimin e çdo çështje që lidhet me mirëmbajtjen e banesave sociale, për të ofruar një shërbim sa më cilësor për shtresën më në nevojë të komunitetit të qytetit të Tiranës, me qëllim lehtësimin e kushteve të tyre te jetesës si dhe mbikëqyrjen e projekteve, programeve dhe politikave mbi restaurimin apo rikonstruksionin e ndërtesave të dëmtuara; garantimin e standardeve minimale për ruajtjen e higjenës, shëndetit publik dhe mbrojtjen kundër zjarrit për banesat sociale; administrimin e banesave sociale me qira.

* Sektori i Monitorimit të Ndërmarrjeve

Sektori i Monitorimit të Ndërmarrjeve është përgjegjës për administrimin e çdo çështje që lidhet me monitorimin dhe realizimin në kohë, brenda buxhetit të miratuar dhe në cilësinë e parashikuar të planeve dhe programeve të veprimtarive të Ndërmarrjeve të vartësisë, në përmbushjen e politikave të shpallura nga Bashkia Tiranë ,

* Sektori i Monitorimit të Qendrave dhe Institucioneve

Sektori i Monitorimit të Qendrave e Institucioneve është përgjegjës për administrimin e çdo çështje që lidhet me monitorimin dhe vlerësimin e shërbimeve të ofruara në institucionet e Qendrave Ekonomike, Sociale dhe Kulturore në varësi të Bashkisë Tiranë për kategori të ndryshme sociale (fëmijë, gra, të rinj dhe të moshuar), për sigurimin dhe përmirësimin e standardeve të shërbimit arsimor, kulturor, përkujdesit shoqëror, si dhe ofrimi i shërbimeve sa më cilësore për kategoritë në nevojë dhe komunitetin që ato përfaqësojnë.

**c) Drejtoria e Investimeve të Punëve Publike**

Drejtoria e Investimeve të Punëve Publike është përgjegjëse për mirëadministrimin e çdo çështje që lidhet sigurimin e menaxhimit me cilësi, sipas standardeve të kërkuara dhe në afatet e përcaktuara të projekteve dhe investimeve duke siguruar përmirësimin e cilësisë së jetës së qytetarëve nëpërmjet zbatimit dhe realizimit të tyre, me qëllim arritjen e objektivave dhe përmbushjen e rezultateve të kërkuara nga kjo njësi organizative nëpërmjet përdorimit efiçent dhe efikas të burimeve financiare dhe njerëzore në dispozicion të saj.

* Sektori i Investimeve në Rikualifikimet Urbane

Sektori i Infrastrukturës në Rikualifikimet Urbane është përgjegjës për mirëadministrimin e çdo çështje që lidhet me sigurimin e realizimit të investimeve publike të zones urbane, në kohë dhe me cilësi për objektet e infrastrukturës si dhe realizimin e tyre në afatet e përcaktuara, konform kushteve teknike të projektimit dhe zbatimit sipas projekteve të miratuara, nëpërmjet monitorimit rigoroz dhe të vazhdueshëm.

* Sektori i Investimeve në Infrastrukturën Rrugore

Sektori investimeve në infrastrukurën rrugore është përgjegjës për mirëadministrimin e çdo çështje që lidhet me sigurimin e realizimit të investimeve të zones rurale, në kohë dhe me cilësi për objektet e infrastrukturës si dhe realizimin e tyre në afatet e përcaktuara, konform kushteve teknike të projektimit dhe zbatimit sipas projekteve të miratuara, nëpërmjet monitorimit rigoroz dhe të vazhdueshëm.

* Sektori i Investimeve në Objektet Publike e Civile

Sektori i Investimeve ne Objektet Civile e Publike është përgjegjëse për mirëadministrimin en çdo çështje që lidhet me realizimin e investimeve në kohë dhe me cilësi në objektet e infrastrukturës së ndërtesave urbane në qytetin e Tiranës (shkollat, kopshtet, çerdhet, qendrat sociale, bibliotekat etj), duke siguruar përmirësimin e infrastrukturës të këtyre ndërtesave dhe kushteve të mësimdhënies.

**d) Drejtoria e Transportit e Trafikut Rrugor**

Drejtoria e Transportit dhe Trafikut Rrugor është përgjegjëse për mirëadministrimin e çdo çështje që lidhet me hartimin dhe zbatimin e masterplanit të integruar të transportit të qëndrueshëm në qytetin e Tiranës, duke luajtur rolin kryesor si planifikues dhe rregullator për sigurimin e një sistemi efiçent të transportit publik, të sigurt, të aksesueshëm dhe të shpejtë, analizues dhe planifikues i një mobiliteti të qëndrueshëm në perputhje me planet rregullatore duke mundësuar lëvizshmërinë për çdo përdorues.

* Sektori i Infrastrukturës së Trafikut

Sektori i Infrastrukturës Urbane është përgjegjës për administrimin e çdo çështje që lidhet me planifikimin e mobilitetit të qytetit në përputhje me masterplanin e transportit, planet rregullatore, projektet e infrastrukturës,duke mundësuar lëvizshmërinë për çdo përdorues sipas prioritetit që japin politikat e aprovuara.

* Sektori i Planifikimit dhe Menaxhimit të Transportit Publik

Sektori i Planifikimit dhe Menaxhimit të Transportit Publik është përgjegjës për drejtimin,përmirësimin,zgjerimin dhe zhvillimin e shërbimeve të transportit publi,në përputhje me legjislacionin në fuqi,VKM,VKB dhe të Urdhërave të Kryetarit të Bashkisë.

* Sektori i Liçencave të Transportit

Sektori Liçencave të Transportit është përgjegjëse për administrimin e çdo çështje që lidhet me standartizimin e proçesit të liçencimit të transportit në nivel vendor, thjeshtimit dhe kanalizimit të tij në përputhje me politikat më të mira ndërkombëtare, si dhe mirë funksionalitetin e rrjetit të shërbimit të transportit publik.

* Sektori i Monitorimit dhe Menaxhimit të Sistemeve të Trafikut

Sektori i Monitorimit e Menaxhimit të Sistemit të Trafikut është përgjegjës për administrimin e çdo çështje që lidhet me menaxhimin dhe kontrollin e sistemeve inteligjente të transportit dhe trafikut së bashku me gjithë nënsistemet e tyre, duke synuar optimizimin e rrjedhshmërisë së trafikut rrugor,si dhe mirë funksionalitetin e rrjetit të shërbimit të transportit publik.

* Sektori i Sigurisë dhe Sinjalistikës Rrugore

Sektori i Sigurisë dhe Sinjalistikës Rrugore është përgjegjës për administrimin e çdo çështje që lidhet me sigurinë,krijimin dhe përmirësimin e sistemit të sigurisë rrugore në harmoni me Kodin Rrugor të Republikës së Shqipërisë dhe standardet europiane.

**e) Drejtoria e Pastrimit dhe Mbetjeve Urbane**

Drejtoria e Pastrimit e Mbetjeve Urbane është përgjegjëse për mirëadministrimin e çdo çështje që lidhet me sigurimin e një shërbim cilësor në fushën e pastrimit, në përputhje me strategjitë dhe planin kombëtar për menaxhimin e mbetjeve urbane duke aplikuar politika dhe strategji për nje menaxhim sa më cilësor dhe sipas standarteve të BE, të Mbetjeve Urbane dhe të Ngurta, me qëllim arritjen e objektivave dhe përmbushjen e rezultateve të kërkuara nga kjo njësi organizative nëpërmjet përdorimit efiçent dhe efikas të burimeve financiare dhe njerëzore në dispozicion të saj.

* Sektori i Monitorimit të Pastrimit të Mbetjeve Urbane

Sektori i Pastrimit e Monitorimit të Mbetjeve Urbane është përgjegjës për administrimin e çdo çështje, që lidhet me monitorimin e situatës së pastrimit, për territorin e Tiranës në fushën e pastrimit, duke synuar zbutjen e ndikimeve negative dhe mbrojtjen e mjedisit.

* Sektori i Monitorimit të Landfilleve

Sektori i Monitorimit të Landfilleve është përgjegjës për administrimin e çështjeve që lidhen me ` depozitimin e mbetjeve pranë Landfillit të Sharrës , sipas Urdhërit të Kryetarit me nr. Prot.11694/1, datë 23.03.2018.

**f) Drejtoria e Prokurimeve**

Drejtoria e Prokurimeve është përgjegjëse për mirëadministrimin e çdo çështje që lidhet me zhvillimin e proçedurave të prokurimit të mallrave,shërbimeve dhe punëve publike në mënyrë transparente dhe jodiskriminuese duke u mbështetur në dispozitat e ligjit për prokurimin publik,brenda afateve të përcaktuara nga ana ligjore, me qëllim arritjen objektivave dhe përmbushjen e rezultateve të kërkuara nga kjo njësi organizative nëpërmjet përdorimit efiçent dhe efikas të burimeve financiare dhe njerëzore në dispozicion të saj.

* Sektori i Prokurimeve Administrative

Sektori i Prokurimeve Administrative është përgjegjës për administrimin e çdo çështje që lidhet me sigurimin e zhvillimit të proçedurave të prokurimit administrativ me efiçence dhe efikasitet dhe në mënyrë transparente dhe jodiskriminuese.

* Sektori i Prokurimeve të Shërbimeve të Infrastrukturës

Sektori i Prokurimeve të Shërbimeve të Infrastrukturës është përgjegjës për administrimin e çdo çështje që lidhet me sigurimin e zhvillimit të proçedurave të prokurimit për punët publike dhe investimet e lidhura me to.

* Sektori i Prokurimeve të Projekteve dhe Infrastrukturës Arsimore

Sektori i Prokurimeve te Projekteve dhe Infrastruktures Asimore është përgjegjës për mirëadministrimin e çdo çështje që lidhet me përdorimin sa më ekonomik dhe efektiv të fondeve publike dhe zbatimin e proçedurave të prokurimit në mbështetje të legjislacionit në fuqi, zhvillimin e proçedurave për prokurimin e shërbimeve të infrastrukturës në aparatin e Bashkisë së Tiranës.

* Sektori i Statistikave të Prokurimeve

Sektori i Statistikave të Prokurimit është përgjegjës për miradministrimin e çdo çështje e që lidhet me mbledhjen dhe përpunimin e të dhënave në funksion të hartimit të regjistrit vjetor të parashikimeve dhe përdorimit sa më ekonomik dhe efektiv të fondeve publike.

**g) Drejtoria e Shërbimeve Mbështetëse**

Drejtoria e Shërbimeve Mbështetëse është përgjegjëse për mirëadministrimin e çdo çështje që lidhet me shpërndarjen dhe menaxhimin e punonjësve të sherbimit sipas nevojave dhe kërkesave të sektorëve e drejtorive të ndryshme për të mbështetur dhe lehtësuar veprimtarinë e përditshme të Bashkisë dhe të Njësive Administrative.

* Sektori i Logjistikës

Sektori i Logjistikës është përgjegjës për mirëadministrimin e çdo çështje që lidhet me aktivitete të shpërndarjes, transportit, furnizimit dhe plotësimit të nevojave operative të Bashkisë Tiranë dhe Njësive Administrative,duke koordinuar stafin në ndarjen e roleve dhe përgjegjësive dhe mbikqyrur hapat deri në finalizimin e proçesit të punës.

* Sektori i Shërbimeve të Administratës

Sektori i Shërbimeve të Administratës është përgjegjës për mirëadministrimin e çdo çështje që lidhet me shpërndarjen dhe menaxhimin e punonjësve të sherbimit sipas nevojave dhe kërkesave të sektorëve e drejtorive të ndryshme për të mbështetur dhe lehtësuar veprimtarinë e përditshme të Bashkisë Tiranë.

* Sektori i Shërbimeve të Njësive Administrative

Sektori i Shërbimeve të Njësive Administrative është përgjegjës për miradministrimin e çdo çështje që lidhet me shpërndarjen dhe menaxhimin e punonjësve të sherbimit sipas nevojave dhe kërkesave të sektorëve e drejtorive të ndryshme, per të mbështetur dhe lehtësuar veprimtarinë e përditshme të Bashkisë Tiranë.

**h) Drejtoria e Rrjeteve**

Drejtoria e Rrjeteve është përgjegjëse për mirëadministrimin e çdo çështje që lidhet me zbatimin politikave dhe strategjive për rrjetet inxhinierike dhe konkretisht të ujësjellëskanalizime, telefonisë dh rrjetit elektrik,si dhe administrimin sa më optimal të dokumentacionit teknik për rrjetet e mësipërme,n bashkëpunimme ndërrmarrjet /shoqëritë që administrojnë rrjetet inxhinierike.

* Sektori i Energji Telekomunikimit

Sektori i Energji Telekomunikimit është përgjegjës për mirëadministrimin e çdo çështje që lidhet me zbatimin e politikave dhe strategjive për rrjetet telefonike dhe ato elektrike,si dhe administrimin sa më optimal të dokumentacionit teknik për rrjetet e mësipërme.

* Sektori i Ujësjellës Kanalizimit

Sektori i Ujësjellës-Kanalizimit është përgjegjës për mirëadministrimin e çdo çështje që lidhet ` me zbatimin e politikave dhe strategjive që lidhen me rrjetet e ujësjellëskanalizimeve, si dhe administrimin sa më optimal të dokumentacionit teknik për rrjetet e mësipërme.

* Sektori i Administrimit të Ujërave

Sektori i Administrimit të Ujrave është përgjëgjës për menaxhimin e qëndrueshëm dhe efektiv të sistemeve ujitëse, kulluese dhe mbrojtjes nga përmbytja në zbatim të strategjise së zhvillimit të bujqesisë dhe dispozitave ligjore në fuqi.

**i) Drejtoria e Implementimit të Investimeve të Huaja**

Drejtoria e Implementimit të Investimeve të Huaja është përgjegjëse për mirëadministrimin e çdo çështje që lidhet me ndjekjen e kontratave nga faza e prokurimit, deri në fazën përmbyllëse të tyre, duke e dorëzuar objektin e përfunduar tek institucionet përkatëse që do t’i përdorin dhe bëjnë mirëmbajtjen e tyre në vazhdimësi.

* Sektori i Zbatimit të Projekteve dhe Marrëdhënieve Ligjore e Financiare

Sektori i Zbatimit të Projekteve dhe Marrëdhënieve Ligjore dhe Financiare është përgjegjës për administrimin e çdo çështje që lidhet me ndjekjen në të gjitha proçeset e zbatimit të “Kontratave të Zbatimit” dhe “Konsulencës”, si dhe përgjegjës për administrimin e punës dhe çështjeve të aspektit ligjor dhe financiar që lidhen me punën dhe aktivitetin e Drejtorisë në kuadër të investimeve të huaja që përfiton Bashkia e Tiranës,

* Sektori i Koordinimit të Investimeve

Sektori i Koordinimit të Investimeve është përgjegjës për koordinimin e marrëdhënieve me institucionet financiare apo donatorët deri në fazën e arritjes së marrëveshjeve financiare apo kontratave.

**5) Drejtoria e Përgjithshme e Shërbimeve Sociale**

**a) Drejtoria e Politikave Lokale Arsimore e Shëndetësore**

Drejtoria e Politikave Lokale Arsimore dhe Shëndetësore është përgjegjëse për mirëadministrimin e çdo çështje që lidhet me hartimin dhe zbatimin e politikave në nivel lokal në përputhje me politikat qëndrore në fushën arsimore, shëndetësore, nëpërmjet koordinimit të programeve dhe shërbimeve të ofruara për këtë qëllim, duke synuar rritjen e mirëqenies së qytetarëve përmes orientimit dhe lehtësimit të aksesit në shërbime.

**b) Drejtoria e Mbrojtjes dhe Përfshirjes Sociale**

Drejtoria e Mbrojtjes dhe Përfshirjes Sociale është përgjegjëse për mirëadministrimin e çdo çështje që lidhet me kujdesin dhe përfshirjen sociale, mbledhjen dhe analizën e informacionit mbi situatën sociale të shtresave në nevojë dhe kategorive në risk duke synuar standartizimin e shërbimeve dhe rritjes së cilësisë për qytetarët e Tiranës.

* Sektori i Mbrojtjes Sociale

Sektori i Mbrojtjes Sociale është përgjegjës për administrimin e çdo çështje që lidhet me kujdesin dhe shërbimet sociale, mbledhjen dhe analizën e informacionit mbi situatën sociale të shtresave në nevojë dhe kategorive në risk duke synuar standartizimin dhe rritjen e cilësisë së shërbimeve për qytetarët e Tiranës.

* Sektori i Përfshirjes Sociale dhe Barazisë Gjinore

Sektori i Përfshirjes Sociale dhe Barazisë Gjinore është përgjegjës për administrimin e çdo çështje që lidhet me çështjet e barazinë gjinore, perfshirjen e kategorive te veçanta në nevojë dhe mbrojtjes nga diskrimini, me synim pjesëmarrjen e gjerë të gruas në jetën ekonomike, politike e kulturore të qytetit, mbrojtjen efektive nga diskriminimi dhe nga çdo lloj formë sjelljeje që nxit diskriminimin, nëpërmjet hartimit dhe zhvillimit të politikave për parandalimin dhe reduktimin e këtyre fenomeneve dhe zbatimit të planeve/ programeve/projekteve të posaçme.

* Sektori i Njësisë së Mbrojtjes së Fëmijëve

Sektori i Njësisë për Mbrojtjen e Fëmijës është përgjegjës për marrjen e të gjitha masave të nevojshme për realizmin dhe garantimin e mbrojtjes së fëmijëve në terriorin e bashkisë.

**c) Drejtoria e Strehimit Social**

Drejtoria e Strehimit Social është përgjegjëse për mirëadministrimin që lidhet me strehimin e kategorive në nevojë, me qëllim arritjen e objektivave dhe përmbushjen e rezultateve të kërkuara nga kjo njësi organizative nëpërmjet përdorimit efiçent dhe efikas të burimeve financiare dhe njerëzore në dispozicion të saj.

* Sektori i Programeve të Strehimit

Sektori i Programeve të Strehimit është përgjegjës për shqyrtimin e dokumentacionit për aplikimet në programet e strehimit, që nga momenti i dorëzimit të dokumentacionit deri tek momenti i miratimit ose refuzimit të kërkesës për strehim nga qytetari.

* Sektori i Kontrollit dhe Menaxhimit të Strehimit

Sektori i Kontrollit dhe Menaxhimit të Strehimit është përgjegjës për kontrollin dhe menaxhimin e programeve të strehimit për përfituesit e programeve të strehimit nga momenti i miratimit të programit sipas afateve ligjore, për mirëadministrimin e çështjeve që lidhen me strehimin e kategorive në nevojë.

**d) Drejtoria e Nxitjes së Punësimit**

Drejtoria e Nxitjes për Punësim,zbaton politika aktive dhe strategjitë e punësimit duke forcuar bashkëpunim ndërmjet qeverisë qëndrore atë lokale dhe bizneseve që operojnë në tregun e punës. Kjo drejtori është përgjegjëse për zbatimin e programeve të nxitjes së punësimit,veprimtaritë dhe proçeset që menaxhohen prej saj.

**6) Drejtoria e Përgjithshme e Menaxhimit Financiar**

**a) Drejtoria e Buxhetit**

Drejtoria e Buxhetit është përgjegjëse për çdo çështje që lidhet me menaxhimin e të gjitha fazave të proçesit buxhetor të Aparatit të Bashkisë së Tiranës si dhe institucioneve të varësisë,në përputhje me aktet ligjore e nënligjore në fuqi.

* Sektori i Planifikimit të Buxhetit

Sektori i Planifikimit të Buxhetit është përgjegjës për administrimin e çdo çështje që lidhet me hartimin e Planit Financiar Buxhetor Afatmesëm e Vjetor dhe për zbatimin e tij gjatë vitit buxhetor.

* Sektori i Zbatimit të Buxhetit

Sektori i Zbatimit të Buxhetit është përgjegjës për administrimin e çdo çështje që lidhet me zbatimin e buxhetit gjatë vitit buxhetor dhe të ndryshimeve në të në rastet e rishpërndarjes së fondeve.

* Sektori i Analizës dhe Raportimit

Sektori i Analizës dhe Raportimit është përgjegjës për administrimin e çdo çështje që lidhet me monitorimin e proçesit të Programimit Buxhetor Afatmesëm dhe Vjetor duke analizuar performancën e treguesve buxhetorë në arritjen e rezultateve dhe kryerjen e aktiviteteve të planifikuara.

* Sektori i të Ardhurave Vendore

Sektori i të Ardhurave Vendore është përgjegjës për mirëadministrimin e çdo çështje që lidhet me të ardhurat të Bashkisë së Tiranës në përputhje me aktet ligjore e nënligjore në fuqi. Sektori i t Ardhurave Vendore është përgjegjës për çdo çështje që lidhet me burimet financiare të Bashkisë së Tiranës, duke ndjekur proceset që prej parashikimit të të ardhurave afat- mesëm dhe vjetor nga të gjithë aktorët, brenda apo jashtë strukturave të BT-së, monitorimin dhe koordimin e proçeseve të realizimit të tyre deri në rakordimin final të tyre.

**b) Drejtoria e Koordinimit me Donatorët**

Drejtoria e Koordinimit me Donatorët është përgjegjës për administrimin e çdo çështje që lidhet me zhvillimin e praktikave të financimeve dhe mbështetjes donatore (donacione, sponsorizime, marrëveshje bashkëpunimi, etj), menaxhimin efektiv të tyre në mbështetje të nevojave, mangësive apo kërkesave për bashkëpunim me Bashkinë Tiranë dhe në funksion të rritjes së të ardhurave të Bashkisë Tiranë, nëpërmjet koordinimit dhe bashkëpunimit me donatorë të ndryshëm potencialë.

**c) Drejtoria e Financës**

Drejtoria e Financës është përgjegjëse për mirëadministrimin e çdo çështje që lidhet me menaxhimin dhe sigurimin e vlerave financiare dhe materiale të Aparatit të Bashkisë së Tiranës,si dhe të gjitha ndërmarrjeve, shoqërive dhe institucioneve të varësisë duke siguruar përdorimin efektiv të fondeve buxhetore në përputhje me aktet ligjore e nënligjore në fuqi.

* Sektori i Kontrollit Financiar dhe Kontabilitetit

Sektori i Kontrollit Financiar dhe Kontabilitetit është përgjegjës për mirëadministrimin e çdo çështje që lidhet me mirëpërdorimin e fondeve të autorizuara për përdorim për aktivitetin ekonomik të Aparatit të Bashkisë së Tiranës dhe NjA-ve, duke respektuar parimet e transparencës dhe të ligjshmërisë.

* Sektori i Pagesave dhe Raportimit Financiar

Sektori i Pagesave dhe Raportimit Financiar është përgjegjës për administrimin e çdo çështje që lidhet me menaxhimin dhe sigurimin e vlerave financiare dhe materiale të Aparatit të Bashkisë së Tiranës,si dhe të gjitha ndërmarrjeve, shoqërive dhe institucioneve të varësisë duke siguruar përdorimin efektiv të fondeve buxhetore në përputhje me aktet ligjore e nënligjore në fuqi nëpërmjet respektimit të parimeve të transparencës dhe të ligjshmërisë.

**d) Drejtoria e Monitorimit të Ndërrmarrjeve dhe Sha-ve**

Drejtoria e Monitorimit të Ndermarrjeve dhe SH.A-ve është përgjegjëse për monitorimin e treguesve ekonomikë dhe financiarë të ndërmarjeve me vetfinancim dhe SHA-ve ku Bashkia e Tiranës është aksionere, mbrojtjen e interesave të Bashkise së Tiranës dhe të qytetarëve të saj në marrëdhënie me ndërmarrjet dhe SHA-të.

* Sektori i Monitorimit të Ndërrmarrjeve dhe Sha-ve

Sektori i Monitorimit të Ndërmarrjeve dhe Sha-ve, është përgjegjës për monitorimin I treguesve ekonomikë dhe financiarë dhe problematikës së administrimit të SH.A-ve në varësi të Bashkisë Tiranë, monitorimin e procesit të qiradhënies së pronave pjesë e inventareve të këtyre SH.A-ve, mbrojtjen e interesave të Bashkise së Tiranës në marrëdhënie me SHA-të.

* Sektori i Administrimit të Kontratave

Sektori i Administrimit të Kontratave është përgjegjës për monitorimin e veprimtarisë juridiko– ekonomike dhe problematikës së administrimit të ndërmarrjeve me vetëfinancim në varësi të Bashkisë Tiranë; monitorimi i procesit të qiradhënies së pronave pjesë e inventareve të këtyre ndërmarrjeve dhe ndjekja e procedurave për kalimet kapitale dhe privatizimin e pasurive të ndërmarrjeve me vetëfinancim, duke respektuar parimet e transparencës dhe ligjshmërisë.

**7) Drejtoria e Përgjithshme Juridike, Pronave të Paluajtshme dhe Liçensimit**

**a) Drejtoria Juridike**

Drejtoria Juridike është përgjegjëse për mirëadministrimin e çdo çështje që lidhet me garantimin e pajtueshmërisë së politikave të ndjekura nga Bashkia e Tiranës,në fushat ku kjo e fundit ushtron funksionet dhe veprimtarinë e saj, me kuadrin ligjor në Republikën e Shqipërisë.

* Sektori i Asistencës Ligjore e Legjislacionit

Sektori i Asistencës Ligjore dhe Legjislacionit është përgjegjës për administrimin e çdo çështje që lidhet me mbështetjen dhe sigurimin e asistencës ligjore dhe juridike në kuadër të ushtrimit të funksioneve dhe detyrave të të gjitha strukturave të Bashkisë së Tiranës,zbatimin dhe respektimin e ligjit në çdo proçedurë administrative që ndjek institucioni si dhe përmirësimin e standardit të legjislacionit të qeverisjes vendore, në funksion të përafrimit të legjislacionit tonë me atë të BE-së, si dhe sigurimin e implementimit me sukses të reformës së re territoriale.

* Sektori i Hartimit dhe Monitorimit të Kontratave e Marrëveshjeve

Sektori i Hartimit dhe Monitorimit të Kontratave e Marreveshjeve është përgjegjës për mirëadministrimin e çdo cështje që lidhet me hartimin, përmirësimin e standardizimin e kontratave e marrëveshjeve, që Bashkia e Tiranës lidh me subjekte fizike dhe juridike, vendase e të huaja, n përputhje me legjislacionin e Republikës së Shqipërisë, marrëveshjet ndërkombëtare dhe aktet ligjore e nënligjore që janë në fuqi.

* Sektori i Liçensimit

Sektori i Liçencimit është përgjegjës për administrimin e çdo çështje që lidhet me standartizimin e proçesit të liçencimit në nivel vendor, përmes reduktimit të barrierave të biznesit, thjeshtimit dhe kanalizimit të tyre në përputhje me politikat më të mira ndërkombëtare.

**b) Drejtoria e Ankimimeve**

Drejtoria e Ankimimeve është përgjegjëse për mirëadministrimin e çdo çështje që lidhet me përfaqësimin sa më dinjitoz të Bashkisë së Tiranës në të gjitha konfliktet gjyqësore në të cilat Bashkia është palë ndërgjyqëse, në të gjitha shkallët e gjykimit, në mbrojtje të pronës publike, si dhe për përftimin e interesave maksimale për institucionin**.**

* Sektori i Ankimimeve Gjyqësore

Sektori i Gjyqësorit është përgjegjës për administrimin e çdo çështje që lidhet me përfaqësimin sa më profesional të Bashkisë së Tiranës në të gjitha konfliktet gjyqësore në të cilat Bashkia është palë ndërgjyqëse, në të gjitha shkallët e gjykimit, në mbrojtje të pronës publike, si dhe për përftimin e interesave maksimale për institucionin.

* Sektori Ankimimit Administrativ.

**c) Drejtoria e Pasurive të Paluajtshme**

Drejtoria e Pasurive të Paluajtshme është përgjegjëse për mirëadministrimin e çdo çështje që lidhet me identifikimin,regjistrimin dhe inventarizimin e pronave të paluajtshme në pronësi të Bashkisë, menaxhimin e proçesit të administrimit të ndërmarrjeve jo buxhetore në vartësi të Bashkisë Tiranë, duke respektuar parimet e transparencës dhe të ligjshmërisë, menaxhimin dhe monitorimin e proçesit të shpronësimeve ose për të marrë në përdorim të përkohshëm për interes publik, pasuritë e personave fizikë ose juridikë privatë, duke garantuar mbrojtjen e të drejtave dhe interesave të pronarëve përkatës,n në respekt të plotë të ligjit.

* Sektori i Rregjistrimit dhe Inventarizimit

Sektori i Rregjistrimit dhe Inventarizimit është përgjegjës për administrimin e çdo çështje që lidhet me identifikimin, verifikimin, inventarizimin (plotësimi i listave të inventarit të pasurive të paluajtshme të Njësive Administrative, hartimi i listave të reja), transferimin dhe regjistrimin e pasurive të paluajtshme shtetërore që ndodhen brenda territorit nën juridiksionin e Bashkisë Tiranë duke synuar ofrimin e një shërbimi sa më të efektshëm dhe korrekt ndaj qytetarëve të Tiranës.

* Sektori i Shpronësimeve

Sektori i Shpronësimeve është përgjegjës për administrimin e çdo çështje që lidhet me menaxhimin dhe monitorimin e proçesit të shpronësimeve në funksion të interesit publik si dhe të mbrojtjes së të drejtave dhe interesave të pronarëve.

* Sektori i AMTP-ve dhe Titujve të Ngjashëm

Sektori i AMTP-ve dhe Titujve të Ngjashëm është përgjegjës për shqyrtimin dhe verifikimin të çdo çështje që lidhet me kontrollin teknike-ligjore të akteve të marrjes së tokës bujqësore në pronësi për familjet bujqësore në fshatrat e ish -kooperativave bujqësore dhe ishndërmarrjeve bujqësore, nëpërmjet menaxhimit sa më efiçent dhe efikas të burimeve njerëzore në dispozicion.

**8) Drejtoria e Përgjithshme e Planifikimit Strategjik dhe Burimeve Njerëzore**

**a) Drejtoria e Planifikimit të Burimeve Njerezore, Rekrutimit dhe Procedurave**

Drejtoria e Planifikimit të Burimeve Njerëzore, Rekrutimit dhe Proçedurave është përgjegjëse për mirëadministrimin e burimeve njerëzore të institucionit, nëpërmjet planifikimit sa më adekuat të tyre, rekrutimit konform ligjit të stafit.

**b) Drejtoria e Vlerësimit të Performancës dhe Marrëdhënieve**

Drejtoria e Vlerësimit të Performancës dhe Marrëdhënieve është përgjegjëse për zbatimin e strategjive, politikave dhe programeve/planeve për burimet njerëzore nëpërmjet menaxhimi sa më efikas të performancës, duke synuar kujdesin dhe angazhimin maksimal të burimit mëtë vlefshem të institucioni nëpërmjet identifikimit të potencialeve të gjithësecilit dhe nxitje së motivimit të tyre,hartimit dhe implementimit të standarteve të reja të përshkrimeve të punës dhe funksionaliteteve të Institucionit.

**c) Drejtoria e Trajnimit dhe Zhvillimit**

Drejtoria e Trajnim Zhvillimit është përgjegjëse për mirëadministrimin e çështjeve që lidhen me përmirësimin dhe fuqizimin e kapaciteteve profesionale të burimeve njerëzore nëpërmjet sigurimit të programeve profesionale të trajnimit, në funksion të zhvillimit të karrierës së punonjësve të Bashkisë së Tiranës, nëpunësve të rinj, ata në periudhë prove, si dhe përshtatjes profesionale të tyre në rast të ndryshimit të vendit të punës.

**d) Drejtoria e Arkivit Qendror dhe Protokollit**

Drejtoria e Arkivit Qendror dhe Protokollit është përgjegjëse për mirëadministrimin e çështjeve që lidhen me zbatimin e standarteve ligjore të përcaktuara për krijimin, ruajtjen,shfrytëzimin dhe mbrojtjen e trashëgimisë dokumentare dhe mbarëvajtjen e komunikimit dokumentar brenda Bashkisë, si dhe ndërmjet Bashkisë dhe institucioneve qendrore, njësive administrative e ndërmarrjeve të varësisë.

**e) Drejtoria e Planifikimit Strategjik dhe Jetësimit të Prioriteteve**

Drejtoria e Planifikimit Strategjik dhe Jetësimit të Prioriteteve është përgjegjëse për hartimin e planeve strategjike afat-mesme dhe afat-gjata të Bashkisë Tiranë,mirëadministrimin dhe sigurimin e jetësimit të projekteve prioritare të Bashkisë Tiranë, përcaktimin e hapave të nevojshme që duhen ndërmarrë dhe kalendarit të zhvillimit të projekteve,si edhe mbikëqyrjen e realizimit të këtyre projekteve hap pas hapi deri në përfundimin e tyre.

* Sektori i Jetësimit të Prioriteteve

Sektori i i Jetësimit të Prioriteteve është përgjegjës për administrimin e çdo çështje që lidhet me jetësimin e projekteve prioritare të Bashkisë Tiranë, përcaktimin e hapave të nevojshme që duhen ndërmarrë dhe kalendarit të zhvillimit të projekteve si edhe mbikëqyrjen e realizimit të këtyre projekteve hap pas hapi deri në përfundimin e tyre, si dhe ndërmjetëson punën mes palëve të angazhuara për zbatimin e projekteve gjatë fazës së zbatimit.

* Sektori Planifikimit Strategjik

Sektori i Planifikimit Strategjik është përgjegjës për administrimin e çdo çështje që lidhet me hartimin e planit strategjik të punës së Bashkisë Tiranë dhe përcaktimin e objektivave strategjikë, hartimin e planeve strategjike afat-mesme dhe afat-gjata për zhvillimin e qytetit.

**9) Drejtoria e Përgjithshme për Marrëdhëniet me Publikun dhe Jashtë**

**a) Drejtoria e Marrëdhënieve me Jashtë**

Drejtoria e Marrëdhenieve me Jashtë është përgjegjëse për mirëadministrimin e çdo çështje të cilat lidhen me koordinimin dhe monitorimin e veprimtarive dhe proceseve të cilat menaxhohen prej saj,në kuadër të bashkëpunimeve ndërinstitucionale,si edhe të bashkërendimit,ndjekjes në çdo komponent të procesit të organizimit të vizitave të delegacioneve të niveleve diplomatike që programohen nga Institucioni,pritje të vizitave formale të cilat realizohen me ftesë të palës pritëse për Kryetarin e Bashkisë brënda dhe jashtë vëndit të ftuar nga homologë e tij. Gjithashtu Drejtoria e Marrëdhënieve me Jashtë është përgjegjëse për të siguruar ndërlidhjen e marrëdhënieve të bashkëpunimit dypalësh me institucionet ndërkombëtare,përfaqësitë diplomatike dhe institucionet publike në nivel qëndror me Institucionin,në përputhje me interesat,parimet e ligjshmërisë dhe të transparencës.

**b) Drejtoria e Komunikimit Dixhital**

Drejtoria e Komunikimit Dixhital është përgjegjëse për publikimin e informacioneve në kohë reale në faqen web të institucionit ,si dhe monitoron përditësimin,publikimin e informacioneve,lajmeve në kohë reale në faqet e rrjeteve sociale zyrtare të instuticionit.

**c) Drejtoria e Komunikimit me Qytetarët**

Drejtoria e Komunikimit me Qytetarët është përgjegjëse për mirëadministrimin e çdo çështje që lidhet me komunikimin transparent dhe në kohë reale me qytetarin,për të siguruar informimin korrekt dhe me standarte mbi çështje të ndryshme,si dhe përcjelljen nëpër strukturat e Bashkisë së Tiranës të rëndësisë që ka çdo mendim,sygjerim, propozim që vjen nga qytetarët për përmirësimin e cilësive të proçeseve administrative, komunikim i cili do të jetë në funksion të rritjes të cilësisë së shërbimeve dhe të të drejtave të qytetarëve.

* Sektori i Informimit dhe Shërbimeve për Qytetarët

Sektori i Informimit dhe Shërbimeve për Qytetarët është përgjegjës për administrimin e çdo çështje që lidhet me rritjen e komunikimit me qytetarin për të siguruar opinionin publik mbi çështje të ndryshme, si dhe përcjelljen nëpër strukturat e Bashkisë së Tiranës të rëndësisë që ka fjala e qytetarit për përmirësimin e cilësive të proceseve administrative, komunikim i cili është në funksion të rritjes të cilësisë së shërbimeve dhe të të drejtave të qytetarëve.

* Sektori i Opinioneve Qytetare

Sektori i Opinioneve Qytetare është përgjegjës për administrimin e çdo çështje që lidhet me marrjen e opinionit të publikut nëpërmjet metodave të ndryshme të sondazheve,analizimin e opinionit të publikut mbi aktivitetin e Bashkisë së Tiranës dhe adresimin e problematikave në strukturat përkatëse të Bashkisë.

**d) Drejtoria e Protokollit dhe Ceremonialit Zyrtar**

Drejtoria e Protokollit dhe Ceremonialit Zyrtar është përgjegjëse për mirëadministrimin e çdo çështje që lidhet me organizimin dhe realizimin e të gjithë veprimtarisë kryesore protokollare dhe ceremoniale të Kryetarit të Bashkisë brenda territorit administrativ të Bashkisë së Tiranës, bashkërendimin e veprimtarisë protokollare dhe ceremoniale të Kryetarit të Bashkisë në vizita formale jashtë shtetit i ftuar nga homologët e tij, si dhe për vizitat jo formale por që realizohen me ftesë të palës pritëse, bashkërendimin dhe zbatimin e programit të vizitave të delegacioneve të huaja të nivelit të lartë që programohen nga Protokolli i Shtetit, Bashkia e Tiranës ose që kërkojnë të vizitojnë Kryetarin e Bashkisë së Tiranës.

* Sektori i Ceremonialit Zyrtar

Sektori i Ceremonialit Zyrtar është përgjegjës për mirëadministrimin e çdo çështje që lidhet me organizimin dhe realizimin e të gjithë veprimtarisë kryesore protokollare dhe ceremoniale të Kryetarit të Bashkisë brenda territorit administrativ të Bashkisë së Tiranës, bashkërendimin e veprimtarisë protokollare dhe ceremoniale të Kryetarit të Bashkisë në vizita formale jashtë shtetit i ftuar nga homologët e tij, si dhe për vizitat jo formale por që realizohen me ftesë të palës pritëse.

* Sektori Menaxhimit të Aktiviteteve

Sektori i Menaxhimit të Aktiviteteve është përgjegjës për organizimin dhe ndjekjen e procedurës për mbështetjen e aktiviteteve të institucionit, Kryetarit dhe të gjithë titullarëve apo drejtuesve të tjerë të Bashkisë Tiranë, bashkëpunimin me të gjitha drejtoritë dhe institucionet e varësisë për zhvillimin dhe mbarëvajtjen e aktiviteteve që organizohen nga Bashkia e Tiranës.

**e) Drejtoria e Teknologjisë së Informacionit dhe Komunikimit**

Drejtoria e Teknologjisë së Informacionit dhe Komunikimit është përgjegjëse për mirëadministrimin e çdo çështje që lidhet me zhvillimin dhe promovimin e strategjisë së sistemeve dhe infrastrukturës së teknologjisë së informacionit dhe komunikimit duke përdorur teknologji inovative dhe efikase, zhvillimin dhe implementimin e proçedurave mbi jetëgjatësinë e tyre, monitorimin dhe raportimin e funksionimit dhe vazhdimësisë së sistemeve dhe infrastrukturës informatike në funksion të rritjes së efikasitetit dhe cilësisë së tyre në të gjithë institucionin.

* Sektori i Qeverisjes dhe Menaxhimit të Kërkesave

Sektori i Qeverisjes dhe Menaxhimit të Kërkesave është përgjegjës për administrimin e çdo çështje që lidhet me evidentimin, analizën strategjike, vlerësimin dhe menaxhimin e nevojave për investime dhe zhvillime projektesh në fushën e teknologjisë së informacionit dhe komunikimit, zhvillimin dhe implementimin e procedurave mbi jetëgjatësinë e sistemeve.

* Sektori i Zhvillimit të Mjeteve Programuese

Sektori i Zhvillimit të Mjeteve Programuese është përgjegjës për administrimin e çdo çështje që lidhet me zhvillimin e aplikacioneve të brendshme, sistemeve dhe websiteve, krijimin dhe administrimin e bazës së të dhënave si dhe mbështetjen aktive të proçesit të menaxhimit dhe mirëmbajtjes së tyre.

* Sektori i Rrjeteve dhe Infrastrukturës së Serverave

Sektori i Rrjeteve dhe Infrastrukturës së Serverave është përgjegjës për administrimin e çdo çështje që lidhet me mirë-funksionimin, mirëmbajtjen dhe zhvillimin e infrastrukturës së teknologjisë së informacionit dhe komunikimit duke përdorur teknologji të reja, rritjen e efikasitetit dhe cilësisë së sistemeve informatike në të gjithë Institucionin.

* Sektori i Asistencës Teknike

Sektori i Asistencës Teknike është përgjegjës për administrimin e çdo çështje që lidhet me identifikimin dhe zgjidhjen teknike të problemeve në nivel përdoruesi, në funksion të rritjes së efikasitetit dhe cilësisë së sistemeve të teknologjisë së informacionit dhe komunikimit në të gjithë Institucionin.

**10 )Drejtoria e Përgjithshme e Objekteve në Bashkëpronësi, Administrimit të NJA dhe Emergjencave Civile**

**a) Drejtoria e Objekteve në Bashkëpronësi dhe Administrimit të Njësive Administrative**

Drejtoria e Objekteve në Bashkëpronësi dhe Administrimit NJA është përgjegjëse për mirëadministrimin e çdo çështje që lidhet me rritjen e fizibilitetit të aksioneve të ndërmarra nga Bashkia e Tiranës përmes krijimit të një vizioni konkret dhe strategjie efiçente komunikimi me 24 Njësitë Administrative të Tiranës, në funksion të rritjes së transparencës,përcaktimit real të prioriteteve nëpërmjet gjithëpërfshirjes së qytetarëve në procesin e vendimmarrjes.

* Sektori i Koordinimit të Marrëdhënieve me Njësitë Administrative

Sektori i Koordinimit të Marrëdhënieve me NjA-të është përgjegjëse për administrimin e çdo çështje që lidhet me rritjen e fizibilitetit të aksioneve të ndërmarra nga Bashkia e Tiranës përmes krijimit të një vizioni konkret dhe strategjie efiçente komunikimi me 24 Njësitë Administrative të Tiranës, në funksion të rritjes së transparencës, përcaktimit real të prioriteteve nëpërmjet gjithëpërfshirjes së qytetarëve në procesin e vendimmarrjes.

* Sektori i Objekteve në Bashkëpronësi

Sektori i Objekteve në Bashkëpronësi është përgjegjës për administrimin e çdo çështje që lidhet me sigurimin e ofrimit të shërbimeve në fushën e bashkëpronësisë përmes krijimit të një vizioni konkret dhe strategjie efiçente komunikimi me 14 Njësitë Administrative të Tiranës (11 Njësi Administrative të Tiranës, NJA Farkë, NJA Kashar dhe NJA Dajt, të cilat janë funksion i pushtetit vendor.

**b) Drejtoria e Emergjencave Civile**

Drejtoria e Emergjencave Civile është përgjegjëse për mirëadministrimin e çdo çështje që lidhet me menaxhimin e rasteve te emergjencave civile dhe rastet kur evidentohen situata emergjente, duke marrë masat e duhura parandaluese dhe masa konkrete për minimizimin e pasojave.

**11) Drejtoria e Auditit të Brendshëm**

Drejtoria e Auditit të Brendshëm është përgjegjëse për mirëadministrimin e çdo çështje që lidhet me mbështetjen e njësisë publike për të arritur qëllimet e saj, duke ndihmuar Titullarin të identifikojë dhe të vlerësojë risqet në njësinë publike, për të vlerësuar përshtatshmërinë dhe efektivitetin e sistemeve, strukturave, vendimeve, procedurave e kontrolleve, mbështetjen e njësisë publike në menaxhimin e sistemit financiar dhe kontrollit në përgjithësi, duke u fokusuar kryesisht në identifikimin, vlerësimin dhe menaxhimin e riskut nga titullari i njësisë publike,përputhshmërinë e akteve të brendshme dhe të kontratave me legjislacionin, besueshmërinë dhe gjithëpërfshirjen e informacionit financiar dhe operacional duke dhënë vlerësime objektive, opinione ose përfundime të pavarura për një proces, sistem ose një çështje tjetër që mbulohet nga auditimi.

**12) Drejtoria e Informacionit**

Drejtoria e Informacionit është përgjegjëse për mirëadministrimin e çdo çështje që lidhet me mbajtjen në korrent të publikut mbi projekte publike, shërbime të ndryshme për qytetarët, aktivitete të ndryshme të institucionit me karakter promovues, argëtues, etj.

* **Sektori i Marrëdhënieve me Mediat**

Sektori i Marrëdhënieve me Median është përgjegjës për administrimin e çdo çështje që lidhet me informimin e plotë për mediat dhe qytetarët mbi pasqyrimin e aktiviteteve të Bashkisë së Tiranës, duke siguruar shkallë maksimale të transparencës së komunikimeve në interes të institucionit dhe qytetarëve.

* **Sektori i Marrëdhënieve me Publikun**

Sektori i Marrëdhënieve me Publikun është përgjegjës për administrimin e çdo çështje që lidhet me rritjen e komunikimit me qytetarin për të siguruar opinionin publik mbi çështje të ndryshme, si dhe përcjelljen nëpër strukturat e Bashkisë së Tiranës të rëndësisë që ka zëri i qytetarit për përmirësimin e cilësive të proceseve administrative, komunikim i cili do të jetë në funksion të rritjes të cilësisë së shërbimeve dhe të të drejtave të qytetarëve.

* **Sektori i Monitorimeve**

Sektori i Monitorimeve është përgjegjës për administrimin e çdo çështje që lidhet me monitorimin e përditshëm dhe konstant të medias së shkruar, online dhe vizive mbi aktivitetet e Bashkisë së Tiranës.

**13) Zyra e Këshillit Bashkiak**

* **Sekretariati i Këshillit Bashkiak**

Sekretariati Këshillit Bashkiak është përgjegjëse të sigurojë bashkëveprimin dhe bashkëpunimin ndërmjet organit ekzekutiv dhe atij përfaqësues të njësisë së qeverisjes vendore, të qytetarëve me Zyrën e Këshillit Bashkiak si dhe të drejtorive në varësi të Bashkisë së Tiranës me Zyrën e Këshillit Bashkiak.